Dit was nou ek, maar dan was daar diegene aan die ander kant van die skaal. Vat nou maar vir Triple-Jay Jonk. Glo'n brief aan die Weermagkantoor geskryf om seker te maak dat hulle sy helmet-grootte wel in voorraad het en dat hulle vir hom 'n geweer moet opsysit met 'n nommer wat maklik onthoubaar is.
Halfpad deur die verduideliking is ek die ongelukkige een wie se oog sy vang en sy vra my toe 'n vraag. Ek was redelik seker van my antwoord, maar toe ek my mond oopmaak, vang my oog 'n beweging hier skuins langs my. Ek het al begin praat, maar nuuskierigheid kry die oorhand en ek verbreek oogkontak met haar en loer vinnig afwaarts.